
U rječniku se koriste biblijski citati (samo kratice iz pokoncilske Biblje u izdanju Kršćanske 
sadašnjosti). 


Biblijski tekstovi preuzeti su iz internetskog izdanja Velike biblijske konkordancije: 

Tekst iz rječnika je napisan podebljanim ili masnim slovima. 


U rječniku i u Bibliji se koristi ime Jahve koje je ovdje zamijenjeno imenom Gospodin. 


Bergoglio, bezbožnik, krivi naučitelj i antikristov sluga koji je odbivši proglasiti Stepinca svetim 
prezreo Hrvate koji ga unatoč svemu nabrojanom smatraju papom umjesto neprijateljem protiv 
kojeg se treba boriti. 


(slika generirana u android aplikaciji Dreamal v. 1.0.4) 


BEZBOŽNIK 


Raznolik je rječnik - i u hebrejskom i u grčkom - kojim Biblija opisuje duhovni stav 
suprotan pobožnosti: preziranju Boga i njegova Zakona u tom se stavu pridružuje još i 
prizvuk neprijateljstva i prkosa. Pavao najavljuje dolazak "'Bezbožnika"', u pravom smislu 
rijei, koji će se na kraju vremena oholo "uzdizati protiv svega... pokazujući sebe kao da je 
Bog" (2 Sol 2, 3 sl. 8); (trebalo bi pisati 2 Sol 2,3 sl. 8 - bez razmaka između retka 2 i 3 -napomena 
Milan Kušnjačić) 


(2 Sol 2,3 sl. 8) 

(3) Neka vas nitko ne zavede ni na koji način. Jer ako prije ne dođe onaj otpad i ne otkrije se Čovjek 
bezakonja, Sin propasti, (4) Protivnik, onaj koji uzdiže sebe protiv svega što se zove Bog ili 

svetinja, dotle da i u Božji hram zasjedne gradeći se Bogom... 

(8) Tada će se otkriti Bezakonik. Njega će Gospodin Isus pogubiti dahom usta i uništiti pojavkom 
Dolaska svoga - 


on dodaje da "tajna bezakonja već očituje svoju silu" u svijetu (2,7). 


(2 Sol 2,7) 
(7) Doista, otajstvo bezakonja već je na djelu, samo ima tko da ga sada zadržava dok ne bude 
uklonjen. 


Ona je, zapravo, na djelu već od početka povijesti, otkad je Adam prezreo Božju zapovijed 
(Post 3,5. 22). 


(Post 3,5. 22) 

(5) Nego, zna Bog: onog dana kad budete s njega jeli, otvorit će vam se oči, i vi ćete biti kao bogovi 
koji razlučuju dobro i zlo." 

(22) Zatim reče Bog: "Evo, čovjek postade kao jedan od nas - znajući dobro i zlo! Da ne bi sada 
pružio ruku, ubrao sa stabla života pa pojeo i živio navijeke!" 


STARI ZAVJET 


1. Bezbožnici pred Bogom. - Bezbožnost je sveopća činjenica u grešnom čovječanstvu: 
bezbožnost naraštaja o Potopu (Post 6,11; usp. Job 22,15 sl), 


(Post 6,11) 
(11) U očima Božjim zemlja se bila iskvarila; nepravdom se napunila. 


(Job 22,15 sl) 
(15) Ta kaniš li se drevnog držat' puta kojim su išli ljudi nepravedni? (16) Prije vremena nestadoše 
oni, bujica im je temelje raznijela. 


graditelja babilonske kule (Post 11,4), 
(Post 11,4) 
(4) Onda rekoše: "Hajde da sebi podignemo grad i toranj s vrhom do neba! Pribavimo sebi ime, da 


se ne raspršimo po svoj zemlji!" 


stanovnika Sodome Mudr 10,20; 11,9) do Kanaanaca što se učvršćuje u poganskih naroda, 


neprijatelja Izraelaca - od faraona progonioca (usp. Mudr 10,20; 11,9) do Kanaanaca što se 

klanjaju Kumirima (Mudr 12,9), (pogrešno je napisano iza "stanovnika Sodome " Mudr 10,20 1 
pomiješano. Pokušao sam odgonetnuti retke za "stanovnike Sodome i ispravno posložiti rečenice, 
napomena Milan Kušnjačić) 


stanovnika Sodome (Post 12,13), 


(Post 12,13) 
(13) A žitelji Sodome bijahu veoma opaki, sami grešnici protiv Gospodina. 


što se učvršćuje u poganskih naroda, neprijatelja Izraelaca - od faraona progonioca (usp. 
Mudr 10,20; 11,9), 


(Mudr 10,20) 
(20) Zato su pravednici oplijenili bezbožnike i pjesmom proslavili tvoje sveto ime, Gospode, 
jednodušno opjevali tvoju ruku zaštitnicu. 


(Mudr 11,9) 
(9) Jer su iz kušnje kojom si ih milostivo ukorio lako razabrali kakvim se mukama namučiše 
bezbožnici kojima si u jarosti sudio. 


do Kanaanaca što se klanjaju kumirima (Mudr 12,9), 


(Mudr 12,9) 
(9) Premda si ih mogao, kao bezbožnike, predati u boju rukama pravednika ili strašnim zvijerima ili 
ih strogom riječju najedanput zatrti, 


od hulitelja Sanheriba (Iz 37,17) 


(1237,17) 
(17) Prikloni uho, Gospodine, i počuj! Otvori oči, Gospodine, i vidi! Sanheribove čujder riječi koje 
poruči da izruga Boga živoga. 


do oholog Babilona (Iz 13,11; 14,4) 


(Iz 13,11) 
(11) Kaznit ću svijet za zloću, bezbožnike za bezakonje, dokrajčit ću ponos oholih, poniziti nadutost 
silnika. 


(Iz 14,4) 
(4) zapjevat ćeš ovu rugalicu kralju babilonskom: Kako nestade silnika? Kako nestade tlačenja? 


i do progonitelja Antioha Epifana (2 Mak 7,34). 
(2 Mak 7,34) 
(34) A ti, bezbožniče, od svih ljudi najpoganiji, ludo se ne uznosi 1 ne uljuljavaj se ispraznim 


nadama dižući ruku protiv sinova Neba, 


Ali ni sam Božji narod nije od toga izuzet: bezbožni su oni što se bune u pustinji (Ps 106,13- 
33), 


(Ps 106,13-33) 

(13) Zaboraviše brzo djela njegova, ne uzdaše se u volju njegovu. (14) Pohlepi se daše u pustinji, 
iskušavahu Boga u samoći. (15) I dade im što iskahu, al' u duše njine on groznicu posla. (16) 
Zavidješe tada Mojsiju u taboru, Aronu, kog posveti Gospodin. (17) Otvori se zemlja, Datana 
proždrije, Abiramovo pokri mnoštvo. (18) Oganj pade na sve mnoštvo njino i zlotvore plamen 
sažga. (19) Načiniše tele na Horebu, klanjahu se liku od zlata slivenu. (20) Zamijeniše Slavu svoju 
likom bika što proždire travu. (21) Zaboraviše Boga, koji ih izbavi u Egiptu znamenja čineći (22) 1 
čudesa u Kamovoj zemlji i strahote na Crvenome moru. (23) Već namisli da ih satre, al' Mojsije, 
izabranik njegov, zauze se za njih da srdžbu mu odvrati, te ih ne uništi. (24) Prezreše oni zemlju 
željkovanu ne vjerujuć' njegovoj riječi. (25) Mrmljahu pod šatorima svojim, ne poslušaše glasa 
Gospodnjega. (26) Zakle se tada podignutom rukom: sve će ih pokosit' u pustinji, (27) potomstvo 
njino međ' narode razbacat', njih razasut' po zemljama. (28) Posvetiše se Baal Peoru i jedoše žrtve 
bogova mrtvih. (29) Razjariše ga nedjelima svojim, i on na njih pošast baci. (30) Al' se Pinhas diže, 
sud izvrši i pošasti nesta tada. (31) U zasluge to mu uđe u sva pokoljenja dovijeka. (32) Razjariše ga 
opet kraj voda meripskih, 1 Mojsija zlo pogodi zbog njih, (33) jer mu duh već ogorčiše, nesmotrenu 
riječ izusti. 


kao i nevjerni stanovnici obećane zemlje (Ps 106,34-40); 


(Ps 106,34-40) 

(34) I ne istrijebiše naroda za koje im Gospodin bješe naredio. (35) S poganima miješahu se, 
naučiše djela njina. (36) Štovahu likove njihove, koji im postaše zamka. (37) Žrtvovahu sinove 
svoje i svoje kćeri zlodusima. (38) Prolijevahu krv nevinu, krv sinova 1 kćeri svojih, koje žrtvovahu 
likovima kanaanskim. Zemlja bješe krvlju okaljana, (39) djelima se svojim uprljaše, učiniše preljub 
svojim nedjelima. (40) Na svoj narod Gospodin srdžbom planu, zgadi mu se njegova baština. 


bezbožan je grešni narod protiv kojeg Bog šalje pogane da ga kazne (Iz 10,6; usp. 1,4). 


(Iz 10,6) 
(6) Na puk ga poslah nevjeran, na narod što me razjari, da ga oplijeni 1 opljačka, da ga izgazi k'o 
blato na ulici. 


(Iz 1,4) 
(4) Jao, grešna li naroda, puka u zlu ogrezla, roda zlikovačkog, pokvarenih sinova! Gospodina 
ostaviše, prezreše Sveca Izraelova, njemu su okrenuli leđa. 


Unatoč obraćenju naroda, psalmisti će i mudraci još poslije izgnanstva ukazivati na 
postojanje bezbožnosti među vjernim narodom, a makabejska će kriza istaknuti u prvi plan 
neke otpale Židove (usp. 1 Mak 2,23; 3,15; 6,21; itd.). (što znači itd? mogli su nabrojiti još par 
redaka. Dodao sam ih - napomena Milan Kušnjačić) 


(1 Mak 2,23) : 
(23) Tek što je on to kazao, a Zidov neki priđe pred očima sviju da prema kraljevoj zapovijedi 
žrtvuje na žrtveniku u Modinu. 


(1 Mak 3,15) 
(15) I krenu i uzađe s njim snažna vojska bezbožnika da ga potpomognu i da se osvete sinovima 
Izraelovim. 


(1 Mak 6,21) 
(21) Ali su neki od opkoljenih probili obruč, a njima se pridružili i neki od bezbožnih Izraelaca. 


(1 Mak 9,25) 
(25) Bakid je namjerno izabirao bezbožne ljude da upravljaju zemljom. 


(1 Mak 9,73) 
(73) Mač je otpočinuo u Izraelu. Jonatan se nastani u Mikmasu, gdje je počeo suditi narodu. Iz 
Izraela je istrijebio bezbožnike. 


(1 Mak 14,14) 
(14) Pridizao je ponizne u svom narodu i suzbijao sve bezbožnike i zlikovce. Obdržavao je Zakon, 


2. Bezbožnici i pravedni. - U mudrosnoj književnosti ljudski je rod, izgleda, podijeljen na dvije 
skupine: nasuprot pravednicima i mudracima stoje bezbožnici i luđaci. Između jednih i 
drugih vlada protivljenje i bratoubilačka borba, u kojoj već ima zametaka potresne sudbine 
dvaju gradova. Ta je drama otpočela u početku između Kajina i Abela (Post 4,8...) 


(Post 4,8...) 

(8) Kajin pak reče svome bratu Abelu: "Hajdemo van!" I našavši se na polju, Kajin skoči na brata 
Abela te ga ubi. (9) Potom Gospodin zapita Kajina: "Gdje ti je brat Abel?" "Ne znam", odgovori. 
"Zar sam ja čuvar brata svoga?" (10) Gospodin nastavi: "Što si učinio? Slušaj! Krv brata tvoga iz 
zemlje k meni viče. (11) Stoga budi proklet na zemlji koja je rastvorila usta da proguta s ruke tvoje 
krv brata tvoga! 


i prisutna je u svako vrijeme. Bezbožnik dopušta puni zamah svojim nagonima: himba, 
nasilje, putenost, oholost (Ps 36,2-5; Mudr 2,6-10): 


(Ps 36,2-5) 

(2) Grešan je naum u srcu zlotvora, straha Božjega nema on pred očima. (3) Sam sebi on laska 
suviše, grijeha svog ne vidi i ne mrzi. (4) Riječi usta njegovih prijevara su i zlodjelo, za razumnost i 
dobro on više ne mari. (5) Bezakonje smišlja na postelji svojoj, na opaku ostaje putu, od zla ne 
odustaje. 


(Mudr 2,6-10) 

(6) Zato hodite ovamo! Uživajmo dobra sadašnja, koristimo se stvorovima sa žarom mladosti. (7) 
Nauživajmo se odabranih vina i mirisa i neka nas ne mimoiđe ni jedan cvijet proljetni, (8) okrunimo 
se ružama prije no što uvenu. (9) Neka svaki od nas sudjeluje u pijanki našoj, ostavimo svuda znake 
našeg veseljenja: to je naš dio i to je naša baština. (10) Potlačimo ubogoga pravednika, ne štedimo 
udovice, ne poštujmo starca ni sjedina od mnogih godina. 


prezire Boga (Ps 10,3 sl; 14,1); 


(Ps 10,3 sl) 

(3) Bezbožnik se pohlepom hvali, 

NUN lakomac psuje i Gospodina prezire. (4) Bezbožnik zbori u obijesti svojoj: "Ne, istrage nema! 
Ta ni Boga nema!" I u tome sva mu je misao. (5) Puti su mu svagda uspješni, na sudove tvoje on i 
ne misli, sve protivnike svoje prezire. 


(Ps 14,1) 


Bezumnik reče u srcu: "Nema Boga." Pokvareni rade gadosti; nitko da čini dobro. 
progoni pravednike i siromahe (Ps 10,6-11; 17,9-12; Mudr 2,10-20)... 


(Ps 10,6-11) 

(6) U srcu veli: "Neću posrnuti! Ni u kojem koljenu neću biti nesretan." 

PE (7) Usta mu puna kletve, lukavstva i prijevare, pod jezikom njegovim muka i nesreća. (8) U 
zasjedi čuči pokraj ograda, potajno ubija nevina, 

AJIN očima siromaha vreba. (9) U zaklonu sjedi k'o lav u pećini, vreba da opljačka jadnika 1 da ga 
povuče u mrežu. (10) Pritajen čuči na zemlji, od nasilja mu siromasi padaju. (11) U srcu svome veli: 
"Zaboravi Gospod, odvrati lice i nikoga ne vidi!" 


(Ps 17,9-12) 

(9) od zlotvora što na me nasrću. Dušmani me bijesni opkoljuju, (10) bešćutno srce zatvaraju 1 
ustima zbore naduto, (11) Koraci njini sad me okružuju, smjeraju da me na zemlju obore; (12) slični 
lavu dok se, zinuv, na plijen obara i laviću što vreba u potaji. 


(Mudr 2,10-20) 

(10) Potlačimo ubogoga pravednika, ne štedimo udovice, ne poštujmo starca ni sjedina od mnogih 
godina. (11) Nek' naša snaga bude zakon pravde, jer ono što je slabo nije ni za što. (12) Postavimo 
zasjedu pravedniku jer nam smeta i protivi se našem ponašanju, predbacuje nam prijestupe protiv 
Zakona i spočitava kako izdadosmo odgoj svoj. (13) On se hvasta posjedom spoznaje o Bogu i 
naziva se sinom Gospodnjim. (14) On je ukor utjelovljeni našim mislima, sama njegova pojava tišti 
našu dušu. (15) Život njegov nije kao u ostalih i njegovo je ponašanje nastrano. (16) Smatra nas 
patvorinom i uklanja se od putova naših kao od nečisti. On svršetak pravednika proglašava sretnim 1 
hvali se da mu je Bog otac. (17) Pogledajmo jesu li istinite riječi njegove, istražimo kakav će biti 
njegov svršetak. (18) Jer ako je pravednik Božji sin, On će se za nj zauzeti 1 izbavit će ga iz ruku 
neprijateljskih. (19) Zato ga iskušajmo porugom i mukom da istražimo blagost njegovu i da 
prosudimo strpljivost njegovu. (20) Osudimo ga na smrt sramotnu, jer će mu, kako veli, doći 
izbavljenje." 


Njegov uspjeh može katkad potrajati, te izaziva pravu tjeskobu u religioznim dušama (Ps 94, 
1-6; Job 21,7-13); 


(Ps 94,1-6) 

Bože osvetniče, Gospodine, Bože osvetniče, pokaži se. (2) Ustani ti što sudiš zemlju, po zasluzi 
plati oholima! (3) Dokle će bezbošci, Gospodine, dokle će se bezbošci hvastati? (4) Dokle će 
brbljati, drsko govoriti, dokle će se bezakonici hvastati? (5) Tlače narod tvoj, Gospodine, i baštinu 
tvoju pritišću; (6) kolju udovicu 1 pridošlicu, sirotama život oduzimlju 


(Job 21,7-13) 

(7) Zašto na životu ostaju zlikovci i, što su stariji, moćniji bivaju? (8) Potomstvo njihovo s njima 
napreduje a izdanci im se množe pred očima. (9) Strah nikakav kuće njihove ne mori i šiba ih Božja 
ostavlja na miru. (10) Njihovi bikovi plode pouzdano, krave im se tele i ne jalove se. (11) K'o 
jagnjad djeca im slobodno skakuću, veselo igraju njihovi sinovi. (12) Oni pjevaju uz harfe 1 
bubnjeve i vesele se uz zvukove svirale. (13) Dane svoje završavaju u sreći, u Podzemlje oni silaze 
spokojno. 


progonjeni su vođeni, u prvom redu, brigom za pravednost kad od Boga mole propast tih 
otpalih zlotvora (Ps 10, 12-18; 31,18 sl; 109,6...) 


(Ps 10) 

LAMED #10Zašto, Gospodine, stojiš daleko, zašto se skrivaš u dane tjeskobe? (2) Obijesni 
bezbožnik jadnika goni, u zamke ga hvata koje mu postavi. (3) Bezbožnik se pohlepom hvali, 
NUN lakomac psuje i Gospodina prezire. (4) Bezbožnik zbori u obijesti svojoj: "Ne, istrage nema! 
Ta ni Boga nema!" I u tome sva mu je misao. (5) Puti su mu svagda uspješni, na sudove tvoje on i 
ne misli, sve protivnike svoje prezire. (6) U srcu veli: "Neću posrnuti! Ni u kojem koljenu neću biti 
nesretan." 

PE (7) Usta mu puna kletve, lukavstva i prijevare, pod jezikom njegovim muka i nesreća. (8) U 
zasjedi čuči pokraj ograda, potajno ubija nevina, 

AJIN očima siromaha vreba. (9) U zaklonu sjedi k'o lav u pećini, vreba da opljačka jadnika i da ga 
povuče u mrežu. (10) Pritajen čuči na zemlji, od nasilja mu siromasi padaju. (11) U srcu svome veli: 
"Zaboravi Gospod, odvrati lice i nikoga ne vidi!" 

KOF (12) Ustani, Gospode Bože, podigni ruku, ne zaboravi siromaha. (13) Zašto da bezbožnik 
prezire Boga, zašto da kaže u srcu: "Neće kazniti!" 

REŠ (14) Jer ti vidiš, gledaš jad i nevolju, u ruci je mjeriš. Siromah se tebi predaje, ubogu ti si 
pomoć! 

ŠIN (15) Pakosnu grešniku satri mišicu, kazni mu pakost da je više ne bude! (16) Gospodin je kralj 
u vijeke vjekova, iz zemlje njegove nestat će pogana. 

TAU (17) Počuj, o Gospodine, čežnju siromašnih, okrijepi im srce, uho prikloni: (18) da zaštitiš 
pravo ubogih i tlačenih, da straha više ne zadaje čovjek zemljani. 


(Ps 12) 

Psalam. Davidov. 

(2) U pomoć, Gospodine, jer nestaje pobožnih, vjernosti nema više među ljudima! (3) Svatko laže 
svome bližnjemu, govori usnama lažljivim i srcem dvoličnim. (4) Istrijebi, Gospodine, sve usne 
lažljive 1 jezik hvastavi; (5) one što zbore: "Jezik je naša snaga, naše su usne za nas: tko nam što 
može?" (6) "Zbog nevolje tlačenih i jauka ubogih sada ću ustati - govori Gospodin - spasenje 
donijet! onom tko ga želi." (7) Riječi su Gospodnje riječi iskrene, srebro prokušano, od zemlje 
odvojeno, sedam puta očišćeno. (8) O Gospodine, ti ćeš bdjeti nad nama, od naraštaja ovog čuvat' 
nas svagda, (9) pa nek' se okolo vrzu zlotvori, nek' se izdižu ljudi najgori. 


(Ps 13) 

Psalam. Davidov. 

(2) Ta dokle, Gospodine, dokle ćeš me zaboravljati? Dokle ćeš skrivati lice od mene? (3) Dokle ću 
nositi bol u duši; tugu u srcu obdan i obnoć? Dokle će se dušmanin dizat' na me? (4) Pogledaj, 
usliši, Gospodine, Bože moj! Prosvijetli mi oči da ne zaspim nasmrt, (5) nek' ne kaže dušmanin: 
"Nadjačah njega!" Nek' ne kliču protivnici ako posrnem! (6) Ja se u tvoju dobrotu uzdam, nek' mi 
se srce raduje spasenju tvome! Pjevat ću Gospodinu koji mi učini dobro, pjevat ću imenu 
Gospodina Svevišnjeg! 


(Ps 14) 

Bezumnik reče u srcu: "Nema Boga." Pokvareni rade gadosti; nitko da čini dobro. (2) Gospodin s 
nebesa gleda na sinove ljudske da vidi ima li tko razuman Boga da traži. (3) No, svi skrenuše 
zajedno, svi se pokvariše: nitko da čini dobro - nikoga nema. (4) Neće li se urazumiti svi što 
bezakonje čine, koji proždiru narod moj kao da jedu kruha? Ne zazivlju ime Gospodnje: (5) jednom 
će drhtati od straha, jer je Bog s rodom pravednim. (6) Želite razbiti nakane ubogog: Gospodin je 
utočište njegovo. (7) O neka dođe sa Siona spas Izraelu! Kad Gospodin promijeni udes naroda 
svoga, klicat će Jakov, radovat se Izrael. 


(Ps 15) 

Gospodine, tko smije prebivati u šatoru tvome, tko li stanovati na svetoj gori tvojoj? (2) Onaj samo 

tko živi čestito, koji čini pravicu, i istinu iz srca zbori, (3) i ne kleveće jezikom; koji bližnjem zla ne 
nanosi i ne sramoti susjeda svoga; (4) koji zlikovca prezire, a poštuje one što se Gospodina boje; (5) 
koji se zaklinje prijatelju, a ne krši prisege, i ne daje novca na lihvu, i ne prima mita protiv nedužna. 
Tko tako čini, pokolebat' se neće dovijeka. 


(Ps 16) 

Čuvaj me, Bože, jer se tebi utječem. (2) Gospodinu rekoh: "Ti si moj gospodar, nema mi blaženstva 
bez tebe!" (3) Za svetima što su u zemlji sav plamtim od čežnje! (4) Gomilaju patnje moje koji 
slijede bogove tuđe. Ja im ljevanica nalijevat' neću, ime im spominjat' neću usnama. (5) Gospodin 
mi je baština 1 kalež: Ti u ruci držiš moju sudbinu. (6) Na divnu zemlju padoše mi konopi, vrlo mi 
je mila moja baština. (7) Blagoslivljam Gospodina koji me svjetuje te me i noću srce opominje. (8) 
Gospodin mi je svagda pred očima; jer mi je zdesna, neću posrnuti. (9) Stog' mi se raduje srce 1 
kliče duša, i tijelo mi spokojno počiva. (10) Jer mi nećeš ostavit' dušu u Podzemlju ni dati da 
pravednik tvoj truleži ugleda. (11) Pokazat ćeš mi stazu u život, puninu radosti pred licem svojim, 
sebi zdesna blaženstvo vječno. 


(Ps 17) 

Počuj, Gospodine pravedni, i vapaj mi poslušaj, usliši molitvu iz usta iskrenih! (2) Od tebe nek' mi 
dođe presuda, tvoje oči vide što je pravo. (3) Istraži mi srce, pohodi noću, ognjem me iskušaj, al' u 
meni nećeš nać' bezakonja. Ne zgriješiše usta moja (4) kao što griješe ljudi: po riječima usta tvojih 
čuvah putove Zakona. (5) Korak mi čvrsto prionu za tvoje staze, ne zasta mi noga na putima tvojim. 
(6) Zazivam te, Bože, ti ćeš me uslišit': prikloni mi uho i čuj riječi moje. (7) Proslavi na meni 
dobrotu svoju, ti koji od dušmana izbavljaš one što se utječu desnici tvojoj. (8) Čuvaj me k'o zjenicu 
oka, sakrij me u sjenu krila svojih (9) od zlotvora što na me nasrću. Dušmani me bijesni opkoljuju, 
(10) bešćutno srce zatvaraju i ustima zbore naduto, (11) Koraci njini sad me okružuju, smjeraju da 
me na zemlju obore; (12) slični lavu dok se, zinuv, na plijen obara 1 laviću što vreba u potaji. (13) 
Ustani, Gospodine, presretni ga i obori, od grešnika mi život mačem spasi, (14) a rukom od ljudi, 
Gospodine: od ljudi kojih je dio ovaj život, kojima želudac puniš dobrima; kojih su sinovi siti, a 
djeci daju što im pretekne. (15) A ja ću u pravdi gledati lice tvoje, i jednom kad se probudim, sit ću 
ga se nagledati. 


(Ps 18) 

Učitelju zbora. Od Gospodnjeg sluge Davida koji Gospodinu ispjeva ovu pjesmu u onaj dan kad ga 
Gospodin oslobodi iz ruku neprijatelja i iz ruke Šaulove. On reče: 

(2) Ljubim te, Gospodine, kreposti moja! (3) Gospodine, hridino moja, utvrdo moja spase moj; 
Bože moj, pećino moja kojoj se utječem, štite moj, snago spasenja moga, tvrđavo moja! (4) Zazvat 
ću Gospodina, hvale predostojna, i od dušmana bit ću izbavljen. (5) Valovi smrti okružiše mene, 
prestraviše me bujice pogubne. (6) Užad Podzemlja sputiše me, smrtonosne zamke padoše na me: 
(7) u nevolji zazvah Gospodinu i Bogu svome zavapih. Iz svog Hrama zov mi začu, i vapaj moj mu 
do ušiju doprije. (8) I zemlja se potrese i uzdrhta, uzdrmaše se temelji gora, pokrenuše se, jer On 
gnjevom planu. (9) Iz nosnica mu dim se diže, iz usta mu oganj liznu, ugljevlje živo od njega 
plamsa. (10) On nagnu nebesa i siđe, pod nogama oblaci mu mračni. (11) Na keruba stade i poletje; 
na krilima vjetra zaplovi. (12) Ogrnu se mrakom kao koprenom, prekri se tamnim vodama 1 
oblacima tmastim, (13) od blijeska pred licem njegovim užga se ugljevlje plameno. (14) Gospodin s 
neba zagrmje, Svevišnjega glas se ori. (15) Odape strijele i dušmane rasu, izbaci munje i na zemlju 
ih obori. (16) Morska se dna pokazaše, i temelji svijeta postaše goli od strašne prijetnje Gospodnje, 
od olujna daha gnjeva njegova. (17) On pruži s neba ruku i mene prihvati, iz silnih voda on me 
izbavi. (18) Od protivnika moćnog mene oslobodi, od dušmana mojih jačih od mene. (19) Navališe 


na me u dan zlosretni, ali me Gospodin zaštiti, (20) na polje prostrano izvede me, spasi me jer sam 
mu mio. (21) Po pravednosti mojoj Gospodin mi uzvrati, po čistoći ruku mojih on me nagradi, (22) 
jer čuvah putove Gospodnje, od Boga se svoga ne udaljih. (23) Odredbe njegove sve su mi pred 
očima, zapovijedi njegove nisam odbacio, (24) do srži odan njemu sam bio, čuvam se grijeha 
svakoga. (25) Gospodin mi po pravdi mojoj vrati, čistoću ruku mojih vidje. (26) S prijateljem ti si 
prijatelj, poštenu poštenjem uzvraćaš. (27) S čovjekom čistim ti si čist, a lukavca izigravaš, (28) jer 
narodu poniženu spasenje donosiš, a ponižavaš oči ohole. (29) Gospodine, ti moju svjetiljku užižeš, 
Bože, tminu moju obasjavaš: (30) s tobom udaram na čete dušmanske, s Bogom svojim preskačem 
zidine. (31) Savršeni su puti Gospodnji, i riječ je Božja ognjem kušana. On, samo on, štit je svima 
koji se k njemu utječu. (32) Jer tko je Bog osim Gospodin? Tko li je hridina osim Boga našega? 
(33) Taj Bog me snagom opasuje, stere mi put besprijekoran, (34) noge mi dade brze k'o u košute i 
postavi me na visine čvrste, (35) ruke mi za borbu uvježba i mišice da luk mjedeni napinju. (36) 
Daješ mi štit svoj koji spasava, tvoja me desnica drži, tvoja me brižljivost uzvisi. (37) Pouzdanje 
daješ mom koraku, i noge mi više ne posrću. (38) Pognah svoje dušmane i dostigoh, i ne vratih se 
dok ih ne uništih. (39) Obaram ih, ne mogu se dići, padaju, pod nogama mi leže. (40) Ti me opasa 
snagom za borbu, a protivnike moje meni podloži. (41) Ti dušmane moje u bijeg natjera, i rasprših 
one koji su me mrzili. (42) Vapiju u pomoć - nikog da pomogne; vapiju Gospodinu - ne odaziva se. 
(43) Smrvih ih kao prah na vjetru, zgazih ih k'o blato na putu. (44) Ti me izbavi od bune u mom 
narodu, postavi me glavarom pogana, puk koji ne poznavah služi mi. (45) Svaki moj šapat pokorno 
on sluša, sinovi tuđinci meni laskaju; (46) sinovi tuđinski gube srčanost, izlaze dršćuć' iz svojih 
utvrda. (47) Živio Gospodin! Blagoslovljena hridina moja! Neka se uzvisi Bog, spasenje moje! (48) 
Bog koji mi daje osvetu i narode meni pokorava. (49) Od dušmana me mojih izbavljaš i nad 
protivnike me moje izdižeš, ti mene od čovjeka silnika spasavaš. (50) Zato te slavim, Gospodine, 
među pucima i psalam pjevam tvome Imenu: (51) umnožio si pobjede kralju svojemu, pomazaniku 
svome milost si iskazao, Davidu i potomstvu njegovu navijeke. 


(Ps 31,18 sl) 
(18) Gospodine, ne bilo me stid što tebe zazvah! Neka se postide zlotvori, nek' u Podzemlju 
zamuknu. (19) Nek' zanijeme usne lažljive koje protiv pravednika govore drsko, oholo i prezirno 


(Ps 109,6...) 

(6) "Digni protiv njega bezbožnika i tužitelj nek' mu stane zdesna! (7) Kad mu se bude sudilo, nek' 
bude osuđen, i molitva mu se za grijeh uzela! (8) Dani njegovi nek' budu malobrojni, njegovu 
službu nek' dobije drugi! (9) Djeca njegova nek' postanu siročad, a njegova žena udovica! (10) Nek' 
mu djeca budu skitnice, prosjaci, nek' budu bačena iz opustjelih domova! (11) Nek' mu lihvar 
prigrabi sav posjed, tuđinci nek' razgrabe plod muke njegove! (12) Nitko ne imao prema njemu 
samilosti, nitko se ne smilovao siročadi njegovoj! (13) Neka mu se zatre potomstvo, u drugome 
koljenu neka se utrne ime njegovo! 


i kad unaprijed uživaju u osveti što nas iznenađuje (Ps 58,11). 


(Ps 58.11) 
(11) Radostan će biti pravednik kad ugleda odmazdu, noge će prati u krvi zlotvora. 


3. Plaća bezbožnika. - Vjerni Savezu dobro znaju da bezbožnici srljaju u propast (usp. Ps 1,4 
sl; 34,22; 37,9 sl. 12-17.20). 


(Ps 1,4 sl) 
(4) Nisu takvi opaki, ne, nisu takvi! Oni su k'o pljeva što je vjetar raznosi. (5) Stoga se opaki neće 
održati na sudu, ni grešnici u zajednici pravednih. (6) Jer Gospodin zna put pravednih, a propast će 


put opakih. 


(Ps 34,22) 
TAU (22) Opakost bezbošca ubija, platit će koji mrze pravednika. 


(Ps 37,9 sl) 
(9) Jer će biti satrti zlikovci, a koji se u Gospodina uzdaju, baštinit će zemlju. VAU (10) Još malo 1 
nestat će bezbožnika: mjesto ćeš njegovo tražiti, a njega više nema. 


(Ps 37,12-17.20) 

ZAJIN (12) Bezbožnik smišlja zlo pravedniku i zubima škrguće na njega. (13) A Gospod se njemu 
smije jer vidi da dan njegov dolazi. HET (14) Mač potežu bezbošci i zapinju lukove da obore 
jadnika i siromaha, da pokolju one koji hode pravim putem. (15) Mačem će vlastito srce probiti, 
slomit će se njihovi lukovi. TET (16) Bolje je i malo u pravednika no golemo blago u zlotvora: (17) 
jer će se ruke zlotvora slomiti, a Gospodin je oslon pravedniku. 

KAF (20) A bezbožnici će propasti, dušmani Gospodnji povenut će k'o ures livada, poput dima se 
rasplinuti. 


Ali ova mirna uvjerenost o njihovoj plaći, koja se zamišlja već u vremenitoj perspektivi, 
sukobljuje se sa sablažnjivim činjenicama. Ima bezbožnika koji uspijevaju (Jr 12,1 sl; Job 
21,7-16; Ps 73,2-12), 


(Jr 12,1 sl) 

Prepravedan si, Gospodine, da bih se mogao s tobom parbiti. Samo bih jedno s tobom raspravio: 
Zašto je put zlikovaca uspješan? Zašto podmuklice uživaju mir? (2) Ti si ih posadio, i oni se 
ukorijeniše, rastu i plod donose. Al' si bliz samo ustima njihovim, a daleko im od srca. 


(Job 21,7-16) 

(7) Zašto na životu ostaju zlikovci i, što su stariji, moćniji bivaju? (8) Potomstvo njihovo s njima 
napreduje a izdanci im se množe pred očima. (9) Strah nikakav kuće njihove ne mori i šiba ih Božja 
ostavlja na miru. (10) Njihovi bikovi plode pouzdano, krave im se tele i ne jalove se. (11) K'o 
jagnjad djeca im slobodno skakuću, veselo igraju njihovi sinovi. (12) Oni pjevaju uz harfe 1 
bubnjeve i vesele se uz zvukove svirale. (13) Dane svoje završavaju u sreći, u Podzemlje oni silaze 
spokojno. (14) A govorili su Bogu: 'Ostavi nas, ne želimo znati za tvoje putove! (15) Ta tko je 
Svesilni da njemu služimo i kakva nam korist da ga zazivamo?' (16) Zar svoju sreću u ruci ne 
imahu, makar do Njega ne drže ništa oni? 


(Ps 73,2-12) 

(2) A meni umalo noge ne posrnuše, zamalo koraci ne okliznuše, (3) jer zločincima zavidjeh 
motreći sreću grešnika. (4) Nikakvu patnju ne snose, pretilo je tijelo njihovo. (5) Ne žive u mukama 
smrtnika, ljudske ih nevolje ne biju. (6) Stoga je oholost ogrlica vratu njihovu, a nasilje haljina koja 
ih pokriva. (7) Iz pretila srca izlazi opakost njihova, srca im se prelijevaju ispraznim tlapnjama. (8) 
Podsmjehuju se i zlobno govore, nasiljem prijete odozgo. (9) Ustima na nebo nasrću, a jezik se 
njihov obara na zemlju. (10) Zato moj narod za njima leti i srče obilne vode (11) pa veli: "Kako da 
dozna Bog? Spoznaje li Svevišnji?" (12) Eto, takvi su grešnici: uvijek spokojni, bogatstvo zgrću. 


kao da nema Božje kazne (Prop 7,15; 8,10-14). 


(Prop 7,15) 
(15) Svašta vidjeh u svojemu ništavnom životu: pravednik propada unatoč svojoj pravednosti, a 

bezbožnik 1 dalje živi unatoč svojoj bezbožnosti. 


(Prop 8,10-14) 

(10) Dalje vidjeh kako opake nose na groblje, i ljudi iz svetog mjesta izlaze da ih slave zbog toga 
što su tako činili. I to je ispraznost. (11) Kad nema brze osude za zlo djelo, ljudsko je srce sklono 
činiti zlo. (12) I grešnik koji čini zlo i sto puta, dugo živi. Ja ipak znam da će biti sretni oni koji se 
boje Boga jer ga se boje. (13) Ali opak čovjek neće biti sretan i neće produljivati svoje dane ni kao 
sjena jer se ne boji Boga. (14) Ali je na zemlji ispraznost te pravednike stiže sudbina opakih, a 
opake sudbina pravednika. Velim: i to je ispraznost. 


Proročka eshatologija uvjerava, doista, da će na kraju vremena kralj-mesija poslati 
bezbožnike u propast (Iz 11,4; Ps 72,3) (trebalo bi pisati Ps 72,4, napomena Milan Kušnjačić). 


(Iz 11,4) 
(4) već po pravdi će sudit' ubogima i sud prav izricat bijednima na zemlji. Sibom riječi svoje ošinut 
će silnika, a dahom iz usta ubit' bezbožnika. 


(Ps 72,4) 
(4) Sudit će pravo ubogim pučanima, djeci siromaha donijet će spasenje, a tlačitelja on će smrviti. 


i da će ih Bog iskorijeniti na dan svog suda (usp. Iz 24,1-13; 25,1 sl), 


(Iz 24,1-13) 

Gle, Gospodin razvaljuje zemlju, razara je, nakazi joj lice, raspršuje stanovnike njene. (2) Svećenik 
će biti k'o i narod, gospodar k'o i sluga, gospodarica k'o i sluškinja, prodavač k'o i kupac, 
zajmodavac k'o i zaymoprimac, vjerovnik k'o i dužnik. (3) Opustošena će biti zemlja, opljačkana 
sasvim, jer je Gospodin odlučio. (4) Zemlja tuži, vene, svijet gine, gasne, nebo sa zemljom propada. 
(5) Oskvrnjena je zemlja pod žiteljima svojim, jer prestupiše Zakon, pogaziše odredbu, Savez vječni 
razvrgoše. (6) Zato prokletstvo proždire zemlju, okajavaju stanovnici njeni. Zato su sažgani žitelji 
zemljini i malo je ljudi preostalo. (7) Vino tuguje, loza vene, uzdišu svi što bijahu srca vesela. (8) 
Prestalo je veselje uz bubnje, zamrla je graja razigrana; umukla je glazba citara. (9) Ne pije se više 
vino uz pjesmu, ogrknu piće silovito. (10) Razoren je grad ništavila, zatvoren ulaz svim kućama. 
(11) Jauk po ulicama zbog vina, nesta svakog veselja, radost je iz zemlje prognana. (12) Tek pustoš 
ostade u gradu, u trijeske smrskana su vrata. (13) Jer tako se zbiva na zemlji, među narodima, kao 
kad se oberu masline il' paljetkuje grožđe nakon berbe. 


(Iz 25,1 sl) 

Gospodine, ti si Bog moj, uznosim te, tvoje ime slavim, jer si proveo čudesan naum, smišljen od 
davnine, istinit i vjeran, (2) jer grad si pretvorio u hrpu kamenja, a mjesto utvrđeno u ruševine. 
Tvrđa neprijateljska više nije grad, dovijeka se više obnoviti neće. 


ali, u očekivanju tog posljednjeg dana, ne kaže se pobliže kako bezbožnici imaju okajati svoja 
zlodjela. Ipak to pitanje treba biti za sve sređeno na individualnom planu, i treba dugo čekati 
da se ono razjasni. Najzad se u doba Makabejaca zna da će se svi bezbožnici osobno pojaviti 
pred Božjim sudištem (2 Mak 7,34 sl) 


(2 Mak 7,34 sl) 


(34) A ti, bezbožniče, od svih ljudi najpoganiji, ludo se ne uznosi i ne uljuljavaj se ispraznim 
nadama dižući ruku protiv sinova Neba, (35) jer još nisi izbjegao sudu Boga Svevladara, Svevida. 

(36) Naša braća, pretrpjevši sada muku prolaznu za život neprolazni, pala su za Božji Savez, a ti ćeš 
već na sudu Božjemu primiti pravednu kaznu za svoju oholost. 


i da za njih neće biti uskrsnuća na život (2 Mak 7,14; usp. Dn 12,2). 


(2 Mak 7,14) 
(14) Prije nego što je izdahnuo, reče ovo: "Blago onom koji umre od ruke ljudi, u čvrstoj nadi koju 
ima od Boga: da će ga Bog uskrisiti! A ti - za tebe nema uskrsnuća na život!" 


(Dn 12,2) 
(2) Tada će se probuditi mnogi koji snivaju u prahu zemljinu; jedni za vječni život, drugi za 
sramotu, za vječnu gadost. 


I Knjiga Mudrosti može nabaciti grubu sliku njihove konačne kazne, iza smrti (Mudr 3,10 sl; 
4,3-6; 5,7-14). 


(Mudr 3,10 sl) 

(10) A bezbožnici će zbog svojih misli biti primjereno kažnjeni jer su prezreli pravednike i otpali od 
Gospodina. (11) Teško onima koji preziru mudrost i stegu! Isprazna je nada njihova, napori 
uzaludni i poslovi bez probitka. (12) Žene su im bezumne, djeca opaka i proklet njihov rod! 


(Mudr 4,3-6) 

(3) A mnogobrojno potomstvo bezbožnika nije ni za što; izdanci se nečisti duboko ne korijene 1 
nemaju čvrsta temelja. (4) Jer ako se načas i razgranaju, slabo ukorijenjeni, na vjetru se zaljuljaju, 
iščupa ih sila vihora, (5) i grane što tek su izbile polomi 1 plod im je beskoristan, nezreo za jelo 1 
nije ni za što. (6) Jer djeca rođena iz nezakonita spavanja svjedoče na sudu o zlu roditelja. 


(Mudr 5,7-14) 

(7) Bazali smo stazama propasti i prohodili bespuća pustinje, ali puta Gospodnjega nismo spoznali. 
(8) Što nam je koristila oholost? Što nam je vrijedilo bogatstvo i hvastanje? (9) Sve je prošlo kao 
sjena i kao kratkotrajan glas. (10) I kao lađa koja siječe uzburkano more i traga joj nema kuda prođe 
niti brazde hrptici njezinoj u valovima; (11) ili kao ptica što zrakom proleti i ne ostavi traga prolazu 
svojem: šiba lagani uzduh udarcima svojih pera i rasijeca ga uza snažan fijuk i prodire zamasima 
svojih krila, a poslije nema više nikakva traga njezinu letu; (12) ili kao strijela odapeta na svoj cilj: 
probijeni se zrak odmah sklapa i ne raspoznaje se staza njezina - (13) tako i mi: jedva što smo na 
svijet došli, a već nestadosmo, ni traga kreposti pokazati ne mogosmo: u zloći se svojoj sasvim 
istrošismo." (14) I doista, nada je bezbožnikova kao pljeva što je vjetar raznosi i kao sitna pjena što 
je vihor razgoni; ona nestaje kao dim na vjetru i prolazi kao spomen na jednodnevna gosta. 


Ovo svečano uvjeravanje izvorom je spasonosna razmišljanja. U stvari Bog neće smrti 
bezbožnika, već hoće da se obrati i da živi (Ez 33,11; usp. 18,20-27 i 33,8-19). Slično milosrdno 
gledanje javit će se u Novom zavjetu. 


(Ez 33,11) 

(11) Odgovori im: 'Života mi moga - riječ je Gospodnja - nije meni do smrti bezbožnikove, nego da 
se odvrati od zloga puta svojega i da živi! Obratite se, dakle, obratite od zloga puta svojega! Zašto 
da umrete, dome Izraelov!' 


(Ez 18,20-27) 

(20) Onaj koji zgriješi, taj će 1 umrijeti. Sin neće snositi grijeha očeva, ni otac grijeha sinovljega. Na 
pravedniku će biti pravda njegova, a na bezbožniku bezbožnost njegova. (21) Ako se bezbožnik 
odvrati od svih grijeha što ih počini, i bude čuvao sve moje naredbe 1 vršio zakon i pravdu, živjet će 
i neće umrijeti. (22) Sva njegova nedjela što ih počini bit će zaboravljena: zbog pravednosti što je 
čini, živjet će. (23) Jer, zar je meni do toga da umre bezbožnik - riječ je Gospodnja - a ne da se 
odvrati od svojih zlih putova i da živi? (24) Ako li se pravednik odvrati od svoje pravednosti i stane 
činiti nepravdu 1 sve gadosti koje radi bezbožnik - hoce li živjeti? Sva pravedna djela koja bijaše 
činio zaboravit će se, a zbog svoje nevjere kojom se iznevjerio i zbog grijeha što ih počini, umrijet 
će. (25) A vi velite: 'Put Gospodnji nije pravedan!' Čuj, dome Izraelov: Moj put da nije pravedan? 
Nisu li vaši putovi nepravedni? (26) Ako li se pravednik odvrati od svoje pravednosti 1 stane činiti 
nepravdu, pa zbog toga umre, umrijet će zbog nepravde što je počini. (27) A ako se bezbožnik 
odvrati od svoje bezbožnosti što je bijaše činio, pa stane vršiti moj zakon i pravdu, živjet će i neće 
umrijeti. 


(Ez 33,8-19) 

(8) Reknem li bezbožniku: 'Bezbožniče, umrijet ćeš!" - a ti ne progovoriš i ne opomeneš bezbožnika 
da se vrati od svojega zloga puta, bezbožnik će umrijeti zbog svojega grijeha, ali krv njegovu tražit 
ću iz tvoje ruke. (9) Ali ako bezbožnika opomeneš da se vrati od svojega zloga puta, a on se ne vrati 
sa svojega puta: on će umrijeti zbog svojega grijeha, a ti si spasio život svoj. (10) Sine čovječji, reci 
domu Izraelovu: Vi govorite: 'Prijestupi i grijesi naši pritišću nas i zbog njih propadamo! I da još 
živimo? (11) Odgovori im: "Života mi moga - riječ je Gospodnja - nije meni do smrti bezbožnikove, 
nego da se odvrati od zloga puta svojega i da živi! Obratite se, dakle, obratite od zloga puta svojega! 
Zašto da umrete, dome Izraelov!' (12) Sine čovječji, reci sinovima naroda svoga: 'Pravednika neće 
izbaviti pravednost njegova u dan kad sagriješi niti će bezbožnik stradati zbog svoje bezbožnosti u 
dan kad se od nje odvrati, kao što ni pravednik neće moći ostati na životu u dan kad sagriješi. (13) 
Reknem li ja prevedniku: 'Živjet ćeš!' a on se pouzda u svoju pravednost i stane činiti nepravdu, 
zaboravit ću svu njegovu pravednost, i on će umrijeti zbog nepravde što je počini! (14) A reknem li 
bezbožniku: 'Umrijet ćeš!' a on se odvrati od grijeha svojega i stane raditi po zakonu i pravdi, (15) 
vrati zalog, plati oteto i stane živjeti po zakonima života, ne čineći bezakonja - živjet će, neće 
umrijeti! (16) I svi grijesi njegovi što ih bijaše počinio bit će mu zaboravljeni. Radi po zakonu i 
pravdi, živjet će!' (17) Ali sinovi naroda tvoga govore: "Gospodnji put nije pravedan!' Njihov put 
nije pravedan! (18) Ako se pravednik odvrati od svoje pravednosti i stane činiti nepravdu, on će 
stoga umrijeti. (19) A ako se bezbožnik odvrati od svoje bezbožnosti i stane raditi po zakonu 1 
pravdi, on će zbog toga živjeti. 


NOVI ZAVJET 


1. Pravo bezboštvo. - U grčkom rječniku Novog zavjeta duhovni stav što ga žigoše Stari zavjet 
dobiva preciznije oznake: to je bezboštvo (asebeia), nepravda (adikia), odbacivanje zakona 
(anomia). Međutim, u raspravama Isusa i farizeja ubrzo se zapaža sukob dvaju shvaćanja 
ovog preziranja Boga. Za farizeje je probni kamen pobožnosti u vršenju zakonskih propisa i 
predaja koje ih prate; i samo njihovo nepoznavanje već je bezbožnost (usp. Iv 7,49); 


(Iv 7,49) 
(49) Ali ta svjetina koja ne pozna Zakona - to je prokleto!" 


Isus stoga krivo čini kad jede s grešnicima (Mt 9,11//), 
(Mt 9,11) 


(11) Vidjevši to, farizeji stanu govoriti: "Zašto vaš učitelj jede s carinicima i grešnicima?" 

(MK 2,16) 
(16) i pismoznanci farizejske sljedbe pa vidjevši da jede s grešnicima i carinicima rekoše njegovim 
učenicima: "Zašto jede s carinicima i grešnicima?" 


(Lk 5,30) 
(30) Farizeji i pismoznanci njihovi negodovahu i govorahu njegovim učenicima: "Zašto s 
carinicima i grešnicima jedete 1 pijete?" 


kad s njima prijateljuje (Mt 11,19//), 
(Mt 11,19) 


(19) Dođe Sin Čovječji koji jede i pije, a govori se: 'Gle, izjelice i vinopije, prijatelja carinika i 
grešnika!' Ali opravda se Mudrost djelima svojim." 


(Lk 7,34) 
(34) Došao je Sin Čovječji koji jede i pije, a govorite: 'Evo izjelice i vinopije, prijatelja carinika i 
grešnika! 


kad k njima zalazi (Lk 19,7). 


(Lk 19,7) : 
(7) A svi koji to vidješe stadoše mrmljati: "Covjeku se grešniku svratio!" 


Ali Isus dobro zna da je svaki čovjek grešnik i da nitko ne može o sebi reći da je pobožan i 
pravedan; evanđelje što ga on donosi pruža upravo grešnicima mogućnost pokore i spasenja 
(Lk 5,32). Stoga će probni kamen pobožnosti biti stav u odnosu na to evanđelje. 


(Lk 5,32) 
(32) Nisam došao zvati pravedne, nego grešnike na obraćenje." 


2. Poziv bezbožnicima na spasenje. - Problem ostaje na vlas isti otkako je Isus podnio svoju 
žrtvu umirući od "'bezbožničke ruke"' (Dj 2,23). 


(Dj 2,23) 
(23) njega, predana po odlučenu naumu i promislu Božjem, po rukama bezakonika razapeste 1 
pogubiste. 


On je umro kao "'pravedan za nepravedne" (1 Pt 3,18), 


(1 Pt3,18) 

(18) Doista, i Krist jednom za grijehe umrije, pravedan za nepravedne, da vas privede k Bogu - 
ubijen doduše u tijelu, ali oživljen u duhu. 

iako je htio "biti ubrojen među zločince"' (Lk 22,37). 

(Lk 22,37) 

(37) jer kažem vam, ono što je napisano treba se ispuniti na meni: Među zlikovce bi ubrojen. 


Uistinu, sve što se odnosi na mene ispunja se." 


On je umro radi bezbožnika (Rim 5,6), 

(Rim 5,6) 
(6) Doista, dok mi još bijasmo nemoćni, Krist je, već u to vrijeme, za nas bezbožnike umro. 


da bi oni bili opravdani vjerom u njega (Rim 4,5). 


(Rim 4,5) 
(5) Onomu tko ne radi, a vjeruje u Onoga koji opravdava bezbožnika, vjera se uračunava u 
pravednost, 


Takvi su pravednici Novog zavjeta: bezbožnici opravdani po milosti. Spoznavši u evanđelju 
poziv na spas, odbacili su bezboštvo (Tit 2,12) i okrenuli se Kristu. 


(Tit 2,12) 
(12) odgojila nas da se odreknemo bezbožnosti i svjetovnih požuda te razumno, pravedno i pobožno 
živimo u sadašnjem svijetu, 


Pravi su bezbožnici odsad oni koji odbijaju tu poruku ili je kvare: lažni učitelji koji smućuju 
vjerne (2 Tim 2,16; Jd 4,18; 2 Pt 2,1 sl; 3,3 sl) (trebalo bi pisati Jd 18, napomena Milan K.) 


(2 Tim 2,16) 
(16) Svjetovnih se pak praznorječja kloni: sve će više provaljivati prema bezbožnosti 


(Jd 18) 
(18) Oni vam govorahu: "U posljednje će vrijeme biti podrugljivaca koji će se povoditi za 
bezbožnim požudama svojim." 


(2Pt2,1 sl) 

Bilo je u narodu i lažnih proroka, kao što će i među vama biti lažnih učitelja, onih koji će 
prokrijumčariti pogubna krivovjerja, zanijekati Gospodina koji ih otkupi, i navući na se brzu 
propast. (2) I mnogi će se povesti za njihovim razvratnostima. Zbog njih će se kuditi put istine. 


(2 Pt 3,3 sl) 

(3) Znajte ponajprije ovo: u posljednje će se dane pojaviti podrugljivi izrugivači; povoditi će se za 
svojim požudama (4) i pitati: "Sto je s obećanjem njegova Dolaska? Jer i otkad Oci pomriješe, sve 
ostaje kao što bijaše od početka stvorenja." 


i zaslužuju ime Antikrista (1 Iv 2,22); 


(1 Iv 2,22) 
(22) Tko je lažac, ako ne onaj koji tvrdi da Isus nije Krist? Antikrist je onaj 


nehajni što svojevoljno žive u neznanju (2 Pt 3,5; usp. Mt 24,37; Lk 17,26-30); 

(2 Pt 3,5) 

(5) Ta oni naumice zaboravljaju da nebesa bijahu odavna i da zemlja na Božju riječ posta iz vode 1 
po vodi. 

(Mt 24,37) ; 

(37) Kao u dane Noine, tako će biti i Dolazak Sina Covječjega. 

(Lk 17,26-30) 

(26) "I kao što bijaše u dane Noine, tako će biti i u dane Sina Čovječjega: (27) jeli su, pili, ženili se i 
udavali do dana kad Noa uđe u korablju. I dođe potop i sve uništi. (28) Slično kao što bijaše u dane 
Lotove: jeli su, pili, kupovali, prodavali, sadili, gradili. (29) A onog dana kad Lot iziđe iz 

Sodome, zapljušti s neba oganj i sumpor i sve uništi. (30) Tako će isto biti u dan kad se Sin Čovječji 
objavi." 


utoliko više vrijedi to za poganske sile koje će protiv Gospodina podići Bezbožnika u pravom 
smislu riječi (2 Sol 2,3.8). Takav je kontekst u kojem se odsad ukazuje misterij bezboštva. 


(2 S1 2,3.8) 

(3) Neka vas nitko ne zavede ni na koji način. Jer ako prije ne dođe onaj otpad i ne otkrije se Čovjek 
bezakonja, Sin propasti, 

(8) Tada će se otkriti Bezakonik. Njega će Gospodin Isus pogubiti dahom usta i uništiti pojavkom 
Dolaska svoga - 


3. Božja srdžba protiv bezbožnika. - Još više pak nego u Starom zavjetu, kazna za to bezboštvo 
sada je izvan svake sumnje. Božja se srdžba neprekidno očituje protiv svakog bezboštva i 
ljudske nepravde (Rim 1,18; usp. 2,8); 


(Rim 1,18) 
(18) Otkriva se doista s neba gnjev Božji na svaku bezbožnost i nepravednost ljudi koji istinu 
sputavaju nepravednošću. 


(Rim 2,8) 
(8) buntovnicima pak i nepokornima istini, a pokornima nepravdi - gnjev i srdžba! 


ovo je to istinitije u perspektivi kraja vremena i konačnog suda. Tada će Bog uništiti 
Bezbožnika sjajem svoga dolaska (2 Sol 2,8), 


(2 Sol 2,8) 
(8) Tada će se otkriti Bezakonik. Njega će Gospodin Isus pogubiti dahom usta i uništiti pojavkom 
Dolaska svoga - 


i svi koji imaju udjela u tajni bezboštva bit će smeteni i kažnjeni (Jd 15; 2 Pt 2,7). (trebalo bi 
možda pisati 1 Pt 2,7 ili 2 Pt 2,7 sl. -napomena Milan K.) 


(Jd 15) 
(15) suditi svima i pokarati sve bezbožnike za sva njihova bezbožna djela kojima bezbožno 
sagriješiše i za sve drzovite riječi koje grešni bezbožnici izrekoše protiv njega." 


(2 Pt 2,7 sl) 

(7) ako pravednog Lota, premorena razvratnim življenjem onih razularenika, oslobodi - (8) 
pravedniku se doista dan za danom duša razdirala dok je gledao 1 slušao bezakonička djela onih 
među kojima je boravio 


(1Pt2,7) 


(7) Vama dakle koji vjerujete - čast! A onima koji ne vjeruju - kamen koji odbaciše graditelji 
postade kamen zaglavni 

Ako kazna okasni, to je zato što Bog ima strpljenja, kako bi zlima omogućio da se obrate (2 Pt 
2,9). (možda bi trebalo pisati 1 Pt 1,9 -napomena Milan K.) 


(2 Pt 2,9) 
(9) umije Gospod i pobožnike iz napasti izbaviti, a nepravednike za kaznu na Dan sudnji sačuvati, 


(1Pt1,9) 
(9) A vi ste rod izabrani, kraljevsko svećenstvo, sveti puk, narod stečeni da naviještate silna 
djela Onoga koji vas iz tame pozva k divnom svjetlu svojemu; 


-sastavio Milan Kušnjačić, 24. siječnja 2024. 

